รัฐบาลไทย-ข่าวทำเนียบรัฐบาล-ปลัด มท. ย้ำ เป็นราชสีห์ต้องมีอุดมการณ์ ในเวทีอบรมข้าราชการบรรจุใหม่ ต้องตั้งมั่น "บำบัดทุกข์ บำรุงสุข" เป็นข้าราชการที่ดีในพระบาทสมเด็จพระเจ้าอยู่หัว” พร้อมยกระดับคุณภาพชีวิตที่ดี
วันอังคารที่ 10 มกราคม 2566
10/01/2566
ปลัด มท. ย้ํา เป็นราชสีห์ต้องมีอุดมการณ์ ในเวทีอบรมข้าราชการบรรจุใหม่ ต้องตั้งมั่น "บําบัดทุกข์ บํารุงสุข" เป็นข้าราชการที่ดีในพระบาทสมเด็จพระเจ้าอยู่หัว” พร้อมยกระดับคุณภาพชีวิตที่ดี
ปลัด มท. ย้ํา เป็นราชสีห์ต้องมีอุดมการณ์ ในเวที อบรมข้าราชการบรรจุใหม่ ต้องตั้งมั่น "บําบัดทุกข์ บํารุงสุข" เป็นข้าราชการที่ดีในพระบาทสมเด็จพระเจ้าอยู่หัว” พร้อมยกระดับคุณภาพชีวิตที่ดีของพี่น้องประชาชนอย่างยั่งยืน
วันนี้ (9 ม.ค. 66) เวลา 15.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดโครงการศึกษาอบรมหลักสูตร “การเป็นข้าราชการที่ดี” รุ่นที่ 94 ประจําปีงบประมาณ พ.ศ. 2566 และบรรยายพิเศษ ให้แก่ข้าราชการบรรจุใหม่ในสังกัดกระทรวงมหาดไทย โดยมี คณะผู้บริหารสํานักงานปลัดกระทรวงมหาดไทย ข้าราชการบรรจุใหม่ในสังกัดกรมการพัฒนาชุมชน กรมโยธาธิการและผังเมือง กรมส่งเสริมการปกครองท้องถิ่น กรมป้องกันและบรรเทาสาธารณภัย และสํานักงานปลัดกระทรวงมหาดไทย รวม 100 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอแสดงความยินดีกับข้าราชการใหม่ทุกคนที่ได้รับการบรรจุแต่งตั้งเข้ารับราชการที่กระทรวงมหาดไทย มาเป็นชาวมหาดไทย ผู้ขึ้นชื่อว่าเป็นราชสีห์ "คนของพระราชา" จึงขอให้พวกเราทุกคนมีความมุ่งมั่นและพยายามในการ "พัฒนาตน พัฒนาคน พัฒนางาน" ทําหน้าที่ "บําบัดทุกข์ บํารุงสุข" สร้างผลงานเพื่อก้าวไปสู่ตําแหน่งที่สูงขึ้นในอนาคต และแม้ว่าในขณะนี้เรายังเป็นข้าราชการบรรจุใหม่ ในฐานะ "ผู้ใต้บังคับบัญชาที่ดี" เราต้องโน้มน้าวจิตใจให้ผู้บังคับบัญชาเห็นด้วยกับเราให้ได้ ด้วยการนําเสนอแนวความคิด แนวทางการทํางาน โดยไม่ต้องรอรับคําสั่งจากผู้บังคับบัญชาเพียงอย่างเดียว ต้องเป็นคนที่กล้าคิด กล้าเสนอ กล้าแนะนํา มี “passion” ที่มุ่งมาดปรารถนาจะทําสิ่งที่ดีให้เกิดขึ้นกับราชการและประชาชนทุกคน
“การทํางานให้ Success (สําเร็จ) คําว่า Passion และ Attitude มีความสําคัญ รองลงมาคือ Knowledge และ Ability กล่าวคือ คนที่มีความรู้น้อย แต่มีจิตใจมุ่งมั่นที่จะ Change for Good ทําในสิ่งที่ดีให้สําเร็จได้ อันเป็นที่มาของคําว่า “ใจเป็นนาย กายเป็นบ่าว” คุณสมบัติที่สําคัญของคนมหาดไทยจึงต้องเป็นคนที่มีจิตอาสา มีความเสียสละ ทําในสิ่งที่ดีอยู่แล้วให้มันดีกว่าเก่า ให้ดีเพิ่มขึ้น และทําหน้าที่ที่ได้รับมอบหมายอย่างเต็มกําลังความสามารถ ด้วยหลักการทํางาน 3 ประการ หรือ RER คือ ประการที่แรก คือ ทําหน้าที่ประจํา (Routine Job) ทําให้ดี อย่าให้บกพร่อง และต้องมีการประเมิน วิเคราะห์ เสนอแนะเพื่อพัฒนาให้ดียิ่งขึ้น ประการที่สอง คือ งานที่ไม่ใช่หน้าที่ประจํา (Extra Job) ต้องมีจิตอาสา เราเองที่เป็นผู้ใต้บังคับบัญชาสามารถช่วยผู้บังคับบัญชา ทําให้งานสําเร็จเพิ่มพูนขึ้นได้ ประการที่สาม ต้องมีการรายงานความก้าวหน้าของงาน (Report) ทั้งต่อผู้บังคับบัญชาและสาธารณชน และยิ่งไปกว่านั้นเราต้องคิดเสมอว่า “กระทรวงมหาดไทยเป็นของเรา งานของกระทรวงมหาดไทยทุกงานก็เป็นของเรา เราจึงต้องทําทุกงาน ทุกหน้าที่ให้สําเร็จ ให้บังเกิดผลที่ดีกับพี่น้องประชาชนทุกคน” นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การเป็นคนมหาดไทยที่ดีอันหมายรวมถึงการเป็นข้าราชการที่ดี คือ ต้องน้อมนําพระบรมราโชวาท พระราชดํารัส และพระราชดําริของพระบาทสมเด็จพระเจ้าอยู่หัวมาเป็นหลักคิด หลักการในการทํางาน ต้องมีเป้าหมาย ต้องทํางานแบบบูรณาการ ผสมงานผสานกายผสานใจรวมทุกฝ่าย ทุกกลุ่ม ทุกสํานัก/กอง ที่เป็นเพื่อนพี่น้องมหาดไทยของพวกเรา เป็น MOI ONE TEAM ด้วยการพูดคุยประสานงานร่วมกัน เสริมสร้างความรักใคร่ปรองดองให้เกิดขึ้นให้ได้ ข้าราชการรุ่นน้องเรียนรู้งานกับข้าราชการรุ่นพี่ และต้องทํางานในสํานัก กอง กลุ่มงานที่หลากหลาย เพื่อจะได้รู้จักงาน รู้จักคน เป็นเหมือนการศึกษาต้นไม้ที่หลากหลายต้น และเมื่อเห็นต้นไม้หลายต้นรวมกันก็จะเห็นป่า ทําให้เรามีความรู้ความเข้าใจงานทุกส่วนอย่างหลากหลาย ทั้งนี้ กระทรวงมหาดไทย ถือคติว่า “ปลูกเรือนตามใจผู้อยู่” น้องอยากอยู่ที่ไหนก็สามารถเลือกได้ เพราะหัวใจสําคัญของกระทรวงมหาดไทยคือ ทุกคนต้องมีความสุขกับงานที่ทํา อุทิศกาย อุทิศใจ อุทิศเวลาในการที่จะทําหน้าที่รับใช้พี่น้องประชาชน ทําหน้าที่ "บําบัดทุกข์ บํารุงสุข"ให้กับพี่น้องประชาชน ด้วยความจงรักภักดี และพึงระลึกเสมอว่า เครื่องแบบสีกากี คือ สีของแผ่นดิน ซึ่งเป็นสีของคนที่เป็นข้ารับใช้คนในแผ่นดิน เป็นข้าราชการที่ดีในพระบาทสมเด็จพระเจ้าอยู่หัวตลอดไป